cyanic-selkie/wikianc huggingface dataset:
Andestus
Piiritlus naabermõistetest
Ka halastust tuleb andestusest eristada. Halastus on avalikud, andestada saab ka privaatselt, ja filosoofid ongi arutanud põhiliselt privaatset andestust. Halastada saab kolmandale isikule ülekohtu tegijale, aga andestada mitte, sest selleks pole voli (välja arvatud erandjuhud). Halastajal peab paljudel juhtudel olema võim selle üle, kellele ta halastab; andestusel sellist seost võimuga ei ole.
64 eKr
64. aasta eKr
Andestus
Piiritlus naabermõistetest
Kui mulle tehakse ülekohut, siis see tavaliselt kahjustab minu suhet ülekohtutegijaga, rasketel juhtudel viib see suhte katkemiseni. Ka ülekohtu eest laitmine kahjustab sageli suhet. Hoidutakse heatahtlikkuse näitamisest või näidatakse välja usalduse puudumist. Andestusega kaasneb sageli küll lepitus, see aga ei ole andestuse tarvilik ega piisav tingimus. Lepitust peetakse mittetarvilikuks muu hulgas sellepärast, et pahategija ei pruugi tahta leppida, aga andestada saab talle sellegipoolest. Leppimine võib olla võimatu ka sellepärast, et pahategija võib olla ära. Mõnikord ei ole suhte taastamine moraalselt mõistlik, sest see võib näiteks täiendavat moraalset kahju tuua. Teisest küljest, leppimine ei ole andestuse piisav tingimus, sest suhe võidakse taastata ka pragmaatilistel kaalutlustel.
Andestuse eesmärgid
Andestuse üldine eesmärk on lepitus, see on suunatud sõbralikele suhetele , kuigi lepitus on mõnikord võimatu või ebamõistlik. Mõnikord võib see tähendada, et andestuse eesmärk on parandada suhe endisesse seisundisse, mõnikord aga saab leppimine olla ainult osaline; taastatud suhte iseloom peab vastama osapoolte olukorrale pärast üksteisega andestamist. Valdava arusaama järgi on andestuse peamine eesmärk ülekohtuteoga katkestatud suhte taastamine. Selleks on tarvis, et ohver pahategija ümber hindaks, ja seejuures loobutakse pahameelest või muust moraalsest vihast või kättemaksust.
Andestamine aitab ohvril sageli vabaneda tugevatest negatiivsetest emotsioonidest, mille kestmine oleks psüühiliselt ja füüsiliselt kahjulik. Pahategijat aitab andestus sellega, et ta saab lahti ohvri laitusest ja tema pihta suunatud rasketest tunnetest või aitab üle saada süütundest ja kahetsusest, et eluga edasi minna. Mõned filosoofid ütlevad, et andestus teeb mineviku ümber. Emmanuel Levinasi järgi andestus toimib minevikule, kuidagi korrates sündmust, seda puhastades. Hannah Arendti järgi muudab andestus pahategija mineviku eetilist tähendust, jätmata sellele püsivat iseloomu.
Emotsiooniteooriad
Levinud on vaade, et andestuse olemusse kuuluvad tunded teise suhtes. Jeffrie Murphy väidab, et andestus puudutab primaarselt tundeid, mitte kohtlemist. Andestuse emotsiooniteooriate järgi on andestus oma olemuselt emotsioonimuutus. Andestuse juurde kuulub mõnest negatiivsest emotsioonist, näiteks pahameelest, vihkamisest, vimmast, ülesaamine või selle kustutamine või kõrvaldamine või sellest lahtiütlemine. Näiteks Kathleen Dean Moore'i järgi iseloomustab andestushoiakut heatahtlikkus ja isikliku pahameele puudumine seoses pahateoga, Norvin Richardsi järgi tähendab andeksandmine kõigi negatiivsete tunnete mahajätmist seoses teatud ülekohtuteoga, Stephen Darwalli Suured lahkarvamused puudutavad seda, milliste emotsioonidega on tegu ning mida andestamiseks nendega teha tuleb.
Kõige levinuma vaate järgi on andestusse puutuv emotsioon pahameel. Mõnede emotsiooniteoreetikute arvates ei ole pahameel andestuse tarvilik ega piisav tingimus; ületada võib ja tuleb ka teisi emotsioone. Ja ka need, kes peavad pahameelt (resentment) andestuse tarvilikuks või piisavaks tingimuseks, pole ühel meelel selles, mis pahameel on. Ühed peavad pahameelt vaenulikuks tundeks, mille eesmärk on pahategijat kahjustada, teised omamoodi moraalseks protestiks , kolmandad paradigmaatiliseks moraalseks vihaks , neljandad kättemaksukireks , viiendate järgi ei pruugi pahameelest tulenede kättemaksusoovi Jeffrey Blusteini järgi on pahameel üks solvumistunnetest.
Minimaalse emotsionalismi järgi tuleb selleks, et andestada, ületada ainult vaenulikud kättemaksutunded – hoiakud, mille eesmärk on, et ülekohtutegija kannataks selle eest, mida ta tegi Sellised emotsioonid on näiteks õelus, vimm ja pahatahtlikkus. See vaade möönab küll, et võidakse kogeda viha, kurbust, pettumust, haavumist ja muid negatiivseid emotsioone, end väidab, et andestuse jaoks on tarvis ainult ülesaamist kättemaksu- ehk vaenuemotsioonidest.
Mõõduka emotsionalismi järgi tuleb andestamiseks üle saada peale vaenulike kättemaksutunnete ka moraalsest vihast. Paul Hughesi vaated kuuluvad sellesse klassi. Moraalne viha on tema järgi hoiak, mille osalt moodustab uskumus, et teine on mind ülekohtuselt kahjustanud; pahameel on moraalse viha paradigmaatiline juhtum. Ka Charles Griswoldil on sarnased vaated: pahameelest lahtiütlemine ei nõua kõigist pahateoga seotud negatiivsetest tunnetest loobumist, kuid andestus tähendab ülesaamist pahameele võtmetunnuseid kehastavatest ja jäädvustavatest negatiivsetest tunnetest, mis pahameelega sageli kaasnevad, näiteks põlgust, sest need on moraalse vihkamise modulatsioonid. Griswoldi järgi (erinevalt Garrardist ja McNaughtonist) ei kuulu pahameele alla pahategijale kannatuse põhjustamise soov, vaid soov nõuda välja kohane karistusmäär.
Ekspansiivse emotsionalismi järgi tuleb ohvril andestamiseks üle saada kõigist negatiivsetest emotsioonidest, mis tal konkreetse ülekohtuteoga seoses on. Sellel seisukohal on Norvin Richards : ületada tuleb ka näiteks kurbus ja pettumus. Ka Jeffrie Murphy on Richardsi jt mõjul selle seisukohani jõudnud (ta mainib ka vihkamist, jälestust ja ükskõiksust).
Mis laadi muutused peavad toimuma? Sageli räägitakse pahameele ületamisest. Teised autorid on väitnud, et pahameel tuleb maha jätta või sellest tuleb loobuda või see tuleb tagasi võtta või minna lasta või kõrvaldada. Harva räägitakse üksikasjalikumalt, mis peab emotsionaalses elus muutuma. Missugustest muutustest on jutt kuidas need on omavahel seotud? Kas näiteks pahameele ületamise korral on see täielikult kõrvaldatud? Enamik emotsiooniteoreetikuid on nõus kahe asjaga.
Esiteks, jutt ei ole mitte igasugusest pahameele kõrvaldamisest. Näiteks kui ma pea ära löön ja see kõrvaldab pahameele, siis see ei tähenda, et ma annan andeks. Samuti ei peeta andestamiseks seda, kui pahameel kaob protsessiga, mis ei ole minu kontrolli all ega mulle teada. Sellepärast nõutakse tavaliselt, et pahameel ületatakse mingitel põhjenditel. Mis laadi põhjendid need peavad olema? Mõnikord väidetakse, et põhjendid peavad olema moraalsed Murphy pakub, et õiget laadi põhjendid on see, et pahategija on kahetsenud või tema süda on muutunud, tal olid head motiivid või ta on küllalt kannatanud.
Endale andestamine
Endale andestab inimene olukorras, kus ta on teinud midagi moraalselt valesti ja inimene arvab, et ta on selles pahateos süüdi. Endale andestamisega saab inimene üle negatiivsetest emotsioonidest, mida inimene peab pahategudega kaasnevateks. Pahategudega seostatud negatiivsed emotsioonid on süü, kahetsus, süüdistamine, häbi, enda vihkamine ja/või enda põlgamine.
Kirjandus
2006. Penitent Discourse as a Conceptualisation of the Misuse of Public Confessions of Guilt
Chattooga maakond
Chattooga maakond (Chattooga County) on maakond Ameerika Ühendriikides Georgia osariigis.
Maakonna halduskeskus on Summerville.
Ajalugu
Maakond moodustati 1838. aastal.
Rahvastik
Elanike arv oli 2010. aasta rahvaloenduse järgi 26 015.
Rahvaarvu muutus (hinnanguline 1. juuli seisuga) :
Yohji Yamamoto
Elulugu
Yamamoto lõpetas Keiō ülikooli õigusteaduse kraadiga 1966. aastal, kuid loobus juristikarjäärist. Oma eripärasust püüdleva loomu tõttu tahtis ta saavutada midagi enamat, kui elu tavaühiskonnas. Ta hakkas esmalt oma ema abiliseks tema õmblusateljees. Yohji ema oli moekunstnik ja õmbleja, kellel oli oma pood Kabukichos. Ateljees töötamine andis Yamamotole tugeva õmblemisoskuse ning ta läks õppima Bunka Fashion Colledge’isse moekunsti erialale. 1969. aastal, kohe pärast Bunka Fashion Colledge'i lõpetamist, sai ta võimaluse minna aastaks Pariisi. Kuid alles Jaapanisse naastes hakkas ta avastama enda kui moelooja iseloomu. Ta lõi väikese prêt-à-porter ehk valmisrõivaste ettevõtte, mis tasapisi leidis endale Jaapanis kliente. Firma edust kannustatuna naasis Yamamoto 80ndatel Pariisi, et avada seal enda esimene pood.
Yamamoto debüteeris Pariisis 1981. aastal valmisrõivaste kollektsiooniga. Samal ajal sai alguse tema Yohji Yamamoto nimeline bränd. Yohji edukaim põhibränd Yohji Yamamoto (meestele/naistele) ja rõivaliin Y’s on eriti populaarsed Tokyos, kuid nende tooted on saadaval ka esinduspoodides Pariisis ja Antwerpenis ning kõrget kvaliteeti esindavates kaubanduskeskustes üle maailma.
Yamamoto on teinud koostööd paljude brändidega, nagu Adidas (Y-3), Hermès, Mikimoto, Mandarina Duck, ja erinevate artistidega, nagu Tina Turner, Sir Elton John, Placebo, Takeshi Kitano, Pina Bausch ja Heiner Müller.
Yohji Yamamoto Inc. teatas 2007. aastal, et Yamamoto kahe põhibrändi aastane müügitulu ületab saja miljoni dollari piiri. Ettevõtte finantsjuhtide halvad otsused viisid brändi 2009. aastal üle 65 miljoni dollari väärtuses võlgadesse. See vihastas Yamamotot ja viis ettevõtte restruktureerimiseni. 2010. aasta novembriks saadi firma Integral Corp. abil võlgadest vabaks.
Stiil
Yamamotot tuntakse kui avangardliku hõnguga moeloojat. Oma disaine luues ei järgi ta tihti hetketrende. Tema signatuuriks on oversized siluetid ja monokromaatilised kollektsioonid.
Yohji kollektsioonide esemed on enamasti musta värvi. Yamamoto on musta värvi kirjeldanud kui midagi tagasihoidlikku ja üleolevat samal ajal. Temalt pärineb ütlus "Must on laisk ja lihtne – aga salapärane. Aga ennekõike ütleb must: "Mina ei häiri teid, teie ei häiri mind."
Yohji on välja näidanud suurt kirge moeloomise vastu ja on isegi öelnud, et ei kujuta ette pensionile minemist.
Yamamotot on tunnustatud teenete eest moemaailmale järgnevate auhindadega: Chevalier of Ordre des Arts et des Lettres, Medal of Honor with Purple Ribbon, Ordre national du Mérite, Royal Designer for Industry ja Master of Design award Fashion Group Internationali poolt.
Kreeka esiaeg
''See artikkel räägib Kreeka ajaloost alates vanimatest inimasustuse jälgedest kuni laiema kirjaliku pärandi algusega.
Paleoliitikum
Oma asendi tõttu võis Kreekal olla tähtis roll inimese asumises Euroopasse, ent potentsiaalsed arheoloogilised leiukohad hävisid kliimamuutuste, maavärinate ja üleujutuste tõttu.
Vanem ja keskmine paleoliitikum
Ainult väheseid leiukohti on sarnasuse tõttu dateeritud kultuuridega õnnestunud seostada vanema paleoliitikumiga või keskmise paleoliitikumiga: näiteks Kokkinopilósi leiukohal Epeiroses on Moustier' kultuuri tunnused. Rodiá (Tessaalia) leiukoha killud ja terad koos väheste pihukirvestega on dateeritud 200 000 kuni 400 000 aasta vanuseks. Võib-olla kuulub Rodafnídia leiukoht Lesbosel Acheuli kultuuri. Sel juhul on tegu Kreeka vanima leiukohaga.
pisi|[[Petrálona 1, Thessaloníki arheoloogiamuuseum, 2010]] Seni on inimeste jäänuseid vähe välja kaevatud. Aastal 1960 leiti Petrálona koopast Chalkidike poolsaarelt  umbes 30-aastase mehe kolju. Surnule pandi ajutiseks nimeks Archanthropus europaeus petraloniensis. Aastal 1981 dateeriti see 160 000 kuni 240 000 aasta vanuseks, kaks aastakümmet hiljem vähemalt 300 000 aasta vanuseks. Mõlema dateeringu järgi võib teda pidada hiliseks heidelbergi inimeseks.
Komaggas
Komaggas on asula Lõuna-Aafrika Vabariigis Põhja-Kapimaa provintsis Namakwa ringkonnas Nama Khoi vallas.
Komaggas on asutatud misjonijaamana 1829. aastal.
Lõuna-Aafrika Vabariigi 2011. aasta rahvaloenduse andmetel oli Kommaggasi elanikest värvilisi 95,57%, mustanahalisi aafriklasi 2,41%, India või Aasia päritolu inimesi 0,83%, valgeid 0,45% ja teisi 0,74%. Afrikaani keelt pidas emakeeleks 96,76%, viipekeelt 1,03% ja koosa keelt 0,64%.
Dmitri Ustinov
thumb|220px|Dmitri Ustinovile pühendatud NSV Liidu [[postmark]] Dmitri Fjodorovitš Ustinov (vene keeles Дми́трий Фёдорович Усти́нов; 30. oktoober 1908 – 20. detsember 1984) oli NSV Liidu partei- ja riigitegelane, kaitseminister 1976. aastast kuni oma surmani.
Elulugu
Dmitri Ustinov sündis töölisklassi perekonnas Venemaa Keisririigis Samaaras. Tema mõlemad vanemad surid 1920. aastate alguses. 1927. aastal astus Dmitri Ustinov kommunistlikku parteisse.
Kui algas sõda NSV Liidu ja Saksamaa vahel vahel, pani Stalin Ustinovi juhtima Relvastuse Rahvakomissariaati. Selles ametis korraldas ja kontrollis ta kaitsetööstuse evakueerimist ümberpiiratavast Leningradist Uuralite taha. Ümber paigutati üle 80 tehase koos kuuetuhande töölise ja inseneriga. Stalin premeeris Ustinovit ülesande eduka täitmise eest sotsialistliku töö kangelase aunimetusega.
1952. aastal sai Ustinovist NLKP Keskkomitee liige. 1953. aastal, kui Stalin suri, siis NSV Liidu relvastusministeerium ja lennundusministeerium liideti ühiseks kaitsetööstuse ministeeriumiks, ning Ustinov määrati viimast juhtima.
1957. aastal nimetati Ustinov NSV Liidu Ministrite Nõukogu esimehe asetäitjaks. 1961. aastal anti Ustinovile uus sotsialistliku töö kangelase autasu. Hruštšov tunnustas teda hea töö eest Juri Gagarini kosmosesse lennutamisel. Hruštšov hindas Ustinovi organiseerimisvõimeid piisavaks, et nimetada ta tsiviilmajanduse ülemaks 1963. aastal.
Urmas Tammik
Urmas Tammik (sündinud 22. veebruaril 1964 Tallinnas ) on eesti tšellomängija.
Dmitri Ustinov
Elulugu
1964. aasta oktoobris Hruštšov kukutati, milles oli oma osa ka Ustinovil. Nimelt ajal, mil Hruštšov kohtus Musta mere ääres Prantsuse aatomiteadlase Gaston Palewskiga, tehti Ustinovile ülesandeks Hruštšov üles leida ja käskida tal kiiresti naasta Moskvasse seal toimuvale NLKP KK Poliitbüroo tähtsale kohtumisele.
Urmas Tammik
Ta on mitme rahvusvahelise konkurssfestivali võitja.
1991–2004 elas ja töötas ta Hispaanias.
Dmitri Ustinov
Elulugu
Pärast Hruštšovi kukutamist võttis võimu üle Leonid Brežnev ning Ustinov määrati tööle NSV Liidu Kaitsetööstuse ministeeriumisse.
1965. aastal nimetas Brežnev Ustinovi NLKP KK Poliitbüroo liikmekandidaadiks ja Keskkomitee sekretäriks. Ustinovile tehti ülesandeks strateegiliste pommitajate ja ballistiliste rakettide väljatöötamine. Aegamisi Ustinovi mõjuvõim kaitsetööstuses kasvas. Kui kaitseminister Rodion Malinovski 1967. aastal suri, oli levinud arvamus, et amet läheb üle Ustinovile, kuid Kreml otsustas Andrei Gretško kasuks.
Dmitri Ustinov suri 7. novembril 1984. Talle korraldati riiklikud matused ning tema tuhk maeti 24. detsembril Kremli müüri äärde.
Vahetult pärast Ustinovi surma nimetati Iževski linn tema auks Ustinoviks. Pärast Mihhail Gorbatšovi võimule pääsemist taastati mitmete Nõukogude Liidu riigitegelaste järgi nimetatud linnade endised nimed. Ustinovi järgi on nimetatud ka ristleja.
Prorektor
Õppeasutustes, kus prorektoreid on mitu, täidab iga prorektor talle määratud valdkonnaga seotud ülesandeid. Näiteks nii Tartu Ülikoolis kui ka Tallinna Ülikoolis on ametis õppeprorektor (rektori asetäitja õppetöö alal ), teadusprorektor ja arendusprorektor.
Vastseliina maarahva laat
pisi|Vastseliina Maarahva Laat 2023. aastal
Vastseliina maarahva laat (ka Maarahva laat) on Võru maakonnas Vastseliinas toimuv rahvusvaheline laat.
Esimene laat toimus 1995.
65 eKr
65. aasta eKr
Jeffersoni maakond (New York)
pisi|Jeffersoni maakond talvel Jeffersoni maakond (Jefferson County) on maakond USA-s New Yorgi osariigis.
Maakonna halduskeskus on Watertown.
Maakonna pindala on 4810 km², millest 1515 km² moodustab veepindala.
Elanike arv oli 2010. aasta rahvaloenduse järgi 116 229. Aastal 2000 oli elanike arv 111 738.
Ajalugu
Jeffersoni maakond moodustati 28. märtsil 1805. aastal Oneida maakonna osast. Maakond sai nime kolmanda Ameerika Ühendriikide presidendi Thomas Jeffersoni järgi.
Laurentides
Laurentides on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Saint-Jérômes.
Tšiili köök
pisi|Tšiili Cazuela Tšiili köök on Tšiili toiduvalmistamise traditsioon, milles on ühendatud Lõuna-Ameerika põlisrahvaste ja hispaania kolonistide tavad ja kulinaarsed harjumused ning kohalikud toiduained. Hilisemal ajal on Tšiili köök saanud mõjutusi ka Kesk-Euroopa köögist.
Tšiili köök on mitmekesine Tšiili geograafilisest ulatusest tuleneva erisuguse tooraine tõttu. Pikk rannajoon Vaikse ookeani kaldal lisab toitudesse kala ja muid mereande. Tšiili on maailma üks suurimaid veinitootjaid ja paljud traditsioonilised retseptid sisaldavad ka veini.
Narva-Line OÜ
Narva-Line OÜ oli Saaremaa Laevakompanii tütarettevõte, mis asutati 2005. aastal Sillamäe-Kotka laevaliini opereerimiseks. Laevaliin tegutses aastail 2006-2007.
Ettevõtet on juhtinud Eero Väin.
NSV Liidu Ehituse ja Arhitektuuri Akadeemia
NSV Liidu Ehituse ja Arhitektuuri Akadeemia (vene keeles Академия строительства и архитектуры СССР) oli Nõukogude Liidus ehituse ja arhitektuuri valdkonnas aastatel 1956–1964 Moskvas eksisteerinud teadusasutus.
Akadeemia loodi NSV Liidu Arhitektuuriakadeemia (eksisteeris 1934–1956) baasil. Akadeemia koosseisus oli 18 teaduslikku uurimisinstituuti, Arhitektuurimuuseum ja restaureerimistöökojad. Filiaale oli neli: Leningradi, Uurali, Lääne-Siberi ja Kasahhi filiaal.
Akadeemia valis enda koosseisu personaalliikmeid. 1963. aastal oli akadeemias 2 auliiget, 67 akadeemikut ja 105 kirjavahetajaliiget.
1964. aastal akadeemia likvideeriti ja selle baasil loodi mitu arhitektuurialast teadusinstituuti (alluvusega NSV Liidu Ministrite Nõukogu Riikliku Ehituskomitee juures asuvale Tsiviilehituse Riiklikule Komiteele).
Akadeemia presidendid
Aastatel 1963–1964 oli akadeemia asepresidendiks arhitekt Georgi Orlov, kes 1970. aastatel valiti Rahvusvahelise Arhitektide Liidu presidendiks.
Barbara Ann Scott
Barbara Ann Scott (9. mai 1928 Ottawa – 30. september 2012) oli Kanada iluuisutaja.
Barbara Ann Scott võitis 1948. aastal Sankt Moritzis toimunud taliolümpiamängudel naiste üksiksõidus kuldmedali. Samal aastal võitis ta kuldmedali ka maailmameistrivõistlustel ja Euroopa meistrivõistlustel.
Aastal 1947 võitis ta kuldmedalid nii maailmameistrivõistlustel kui ka Euroopa meistrivõistlustel (tollal võisid Euroopa meistrivõistlustel osaleda ka teiste maailmaosade sportlased).
Pet Shop Boys
Pet Shop Boys on inglise tantsumuusika duo. Laulja Neil Tennant ja klahvpillimängija Chris Lowe kohtusid 1981. aastal.
Duo on teinud lugusid ja remikse näiteks Madonnale, Robbie Williamsile, Tina Turnerile, Elton Johnile, David Bowiele ja Kylie Minogue'le.
Satelliidi alamsüsteemid
pisi|ESTCube-1 ehitust ja alamsüsteeme illustreeriv joonis
Satelliidi alamsüsteem on osa satelliidist, mis täidab ühte kindlat ülesannet.
Satelliidid on pooleldi iseseisvad arvuti poolt juhitavad elektroonilised seadmed, mis on disainitud täitma konkreetseid spetsiifilisi missioone. Kuna satelliit peab missiooni käigus hakkama saama mitmesuguste ülesannetega, siis on ülesanded jaotatud erinevatele alamsüsteemidele täitmiseks. Satelliit peab suutma toota elektrit, suhelda Maapealse kontrolljaamaga, kontrollida oma asendit ja veel palju muud.
Struktuur
Struktuuri alamsüsteemi peamine ülesanne on tagada satelliidi püsimine ühes tükis säilitades seejuures funktsionaalsuse.
Satelliidi kere peab moodustama kõikidest teistest komponentidest ühise terviku. Struktuur peab olema piisaval tugev ja vastupidav, et taluda orbiidile viimise ajal kanderaketi põhjustatud vibratsioone ning muid võimalikke mehaanilisi häireid. Seejuures peab struktuur olema võimalikult kerge, et vähendada satelliidi orbiidile viimise maksumust ning lubada selle arvelt võimalikult palju massist kasutada satelliidi tööks elutähtsatele süsteemidele. Orbiidil olles peab satelliidi kere suutma kaitsta satelliidi sisu võimalike kokkupõrgete eest mikrometeoriitidega ning võtma enda kanda ka soojuskontrolli ja kiirguskaitse ülesanded.
Elektri alamsüsteem
Elektritoite alamsüsteem (EPS – Electrical Power Subsystem) on üks tähtsamaid satelliidi alamsüsteeme, kuna ilma elektrita ei saa töötada ükski kaasaegne elektroonikal põhinev satelliit ning kui EPS peaks mingil põhjustel lakkama töötamast, lakkab töötamast kogu satelliit.
EPSi ülesanneteks on elektrienergia hankimine, selle salvestamine ning teistele alamsüsteemidele laiali jagamine.
Kuna enamik satelliite opereerib päikesesüsteemis, on levinuim meetod kasutada Päikese eraldatavat energiat. Elektrienergia eraldamiseks kasutatakse enamasti päikesepaneele. Kuigi päike kiirgab pidevalt ühtlases koguses energiat, ei ole selle kogumine sugugi lihtne. Tüüpiliselt kasutatavate päikesepaneelide kasutegur ei ületa 40%. Suures koguses energia kogumiseks on vaja suure pindalaga päikesepaneele. Maalähedastel orbiitidel asuvad satelliidid võivad veeta Maa varjus kuni pool päeva, mis tähendab, et selle ajal on energia kogumine ja salvestamine võimatu.
Satelliitidel, mis Maa suhtes ei pöörle ümber oma telje, kasutatakse päikesepaneele, mis eenduvad satelliidi kerest ning on kontrollitud eraldiseisvate mootorite poolt, mis orienteerivad neid pidevalt Päikese poole. Ümber oma telje pöörlevate satelliitide küljed on tavaliselt kaetud päikesepaneelidega. Sellisel juhul on osad päikesepaneelidest alati suunatud päikese poole.
Lisaks päikese paneelidele kasutatakse energiatootmiseks ka keemilist ja tuumaenergiat. Keemiliste kütuste kasutamine energiatootmiseks on suhteliselt lühiajaline protsess ning seetõttu kasutatakse sellist meetodit valdavalt vaid väga lühiajaliste missioonide tarbeks. Tuumareaktorid toodavad suures koguses soojust, mis seejärel muudetakse elektrienergiaks. Tuumaenergiat kasutatakse missioonidel, mis vajavad väga palju energiat või missioonidel, kus päikeseenergia kasutamine on raskendatud (missioonid varjus või Päikesest kaugel).
Osa toodetud energiast läheb kohe kasutusse satelliidi seadmete töös hoidmiseks, ülejäänud energia salvestatakse hilisemaks kasutuseks. Salvestatud energiat võib minna tarvis, kui mingil põhjusel (näiteks satelliidi varju sattumine) ei ole võimalik saada piisavalt energiat otse päikesepaneelidest või kui teatud protsesside energiavajadus ületab satelliidi energiatootlikkuse (näiteks suure võimsustarbega eksperimendid või kiire ja suuremahuline kommunikatsioon). Energiat salvestatakse tavaliselt keemilistes akudes.
Iga alamsüsteem on läbi energiasiini ühenduses ka EPSga, kust ta saab elektrienergiat.
Asendi määramise ja kontrollimise alamsüsteem
Sõltuvalt missiooni olemusest nimetatakse seda alamsüsteemi kas Asendi ning orbiidi kontrollimise (AOCS – Attitude and Orbit Control Subsytem) või asendi määramise ja kontrollimise alamsüsteemiks (ADCS – Attitude Determination and Control Subsystem).
Pardaarvuti, käsu- ja andmehalduse alamsüsteem
Pardaarvuti, tihti viidatud ka kui käsu- ja andmehalduse alamsüsteem (CDHS – Command and Data Handling Subsystem), kontrollib kõike, mida satelliit teeb. Tema ülesanne on koordineerida iga alamsüsteemi tööd ning vajadusel anda neile uusi ülesandeid või lülitada nad puhkerežiimi.
Alamsüsteem peab haldama sensoritest saadavat informatsiooni ning tegema selle põhjal otsuseid satelliidi edasiseks tööks. Näiteks peab pardaarvuti aru saama, kui satelliit on sattunud varju, ning lülitama kõik süsteemid energiakokkuhoiu mõttes puhkerežiimi.
Kui satelliit saab kontrolljaamast mingi käsu, siis edastatakse see esmalt pardaarvutile, kes siis saadud ülesanded vastavatele alamsüsteemidele edasi delegeerib. Kui missiooni seisukohalt on koguda informatsiooni erinevate sensorite väljunditest, siis tegeleb just käsu- ja andmehalduse alamsüsteem andmete kokku kogumisega, nende salvestamisega ning kontrolljaamale edastamisega.
Kommunikatsiooni alamsüsteem
Kommunikatsiooni alamsüsteemi (COM – Communication Subsystem) ülesanne on tagada võimekus suhtluseks satelliidi ja kontrolljaama vahele. Tavaliselt kasutab kommunikatsiooni alamsüsteem kahte erineval sagedusel opereerivat kanalit (uplink – üleslaadimine ja downlink – allalaadimine).
Enamasti on kommunikatsiooni jaoks vaja antenne, mis satelliidi sisse ei mahu. Sel juhul tuleb antennid lõplikult paigaldada alles siis, kui satelliit on jõudnud juba orbiidile. Välised antennid integreeritakse tavaliselt struktuuri alamsüsteemiga.
Soojuskontrolli ja keskkonna alamsüsteem
Satelliidisisene temperatuur peab olema kindlas vahemikus, et elektroonika saaks töötada tõrgeteta. Suuremate tehiskaaslaste puhul võib olla vajalik ka temperatuuri hoidmine inimese eluks vajalikul tasemel. Enamasti piirdutakse passiivse termokontrolliga, milleks kasutatakse radiaatorit, et liigsest soojusest vabaneda. Keerukamate süsteemide puhul ka vedel- või gaasjahutusega süsteeme. Mehitatud satelliitide puhul on oluline, et satelliidi sisekeskkond vastaks väga täpsetele nõuetele (inimtegevuseks vajalik atmosfäär, temperatuur, kiirgus), mehitamata tehiskaaslase puhul on aga ainuke suuremal määral mõjutav keskkonnategur kiirgus. Elektroonika kaitseks kasutatakse mitmesuguseid lisa kaitsekihte, et blokeerida radiatsiooni.
Lihtsamate süsteemide puhul on nii soojus- kui ka kiirguskontroll integreeritud struktuuri alamsüsteemi sisse.
Pagas
Iga satelliit kannab kaasas ka pagasit (PL – Payload), mis ei ole essentsilane satelliidi töötamiseks, kuid on vajalik missiooni täitmiseks (pagas defineerib missiooni tüübi). Pagas võib koosneda veel mitmest keerukast süsteemist (kaamerad, teaduslikud instrumendid, uute katsetavate tehnoloogiate prototüübid), kuid üldises plaanis nimetatakse see kõik üheks alamsüsteemiks.
Kontrolljaam
pisi|ESTCube-1 kontrolljaama antenn endise Tartu Ülikooli füüsikahoone katusel
Kontrolljaam (GS – Ground Station) on tihedas seoses kommunikatsiooni alamsüsteemiga. Kuigi kontrolljaam on enamasti Maapealne üksus loetakse teda tihti satelliidi alamsüsteemiks.
Kontrolljaam peab vahendama kogu informatsiooni satelliidi ja tema operaatorite vahel ning peab vastutama, et satelliidiga oleks võimalik suhelda.
Wopele
Wopele oli Eestimaa vasalliperekond keskajal.
Perekond on nime saanud Oblu küla järgi (Taani hindamisraamatus Wopal). Juba 1310. aastal, mil Jacobus Parembeke müüs selle Tallinna tsistertslaste kloostrile, oli küla võõrastes kätes.
Domina Beke de Wopele oli 1322. aastal Tallinnas maja pandiomanik. Perekonda võivad kuuluda veel Hans Wepele (Paide kodanik 1421. aastal) ja Helmolt Wevel (maja- ja põlluomanik Paides 1531. aastal).
Andes
Andes oli Eestimaa keskaegne vasalliperekond.
13. märtsil 1345 on mainitud Hanes Andese pojad, kes olid Rosenite järelvasallid Viru-Jaagupi kihelkonnas.
Ariselle
Perekond on nime saanud Aresi küla järgi.
1318. aastal läänistati Koldingis "Heinrich v. Arussel" (nime algne kirjutusviis ei ole säilinud, vaid pärineb saksakeelsest regestist). 1333. aastal on Tallinnas mainitud Henricus Ariselle.
Nurme (perekonnanimi)
Nurme on eesti perekonnanimi.
2022. aasta 1. jaanuari seisuga oli Eestis perekonnanimi Nurme 280 inimesel: 132 mehel ja 148 naisel. Perekonnanimede levikult oli Nurme meeste puhul 553. ja naiste puhul 536. kohal. Levinuim oli see Lääne maakonnas, kus sellenimelisi oli maakonna 10 000 elaniku kohta 5,87.
Igor Rostorotski
Igor Rostorotski (vene keeles Игорь Дмитриевич Ростороцкий; sündinud 4. veebruaril 1962) on endine Venemaa maadleja.
Ta on kahekordne maailmameister Kreeka-Rooma maadluses (1985. ja 1987. aastast).
Ta tuli juunioride maailmameistriks 1981. aastal ja noorsoo Euroopa meistriks 1982. aastal.
1987. aastal tuli NSV Liidu meistriks, alistades finaalis Aleksandr Karelini punktidega 1–0. Järgmisel aastal kaotas ta samal võistlusel Karelinile seljaga.
Cherokee maakond (Georgia)
Cherokee maakond (Cherokee County) on maakond Ameerika Ühendriikides Georgia osariigis.
Igor Rostorotski
Ta võitis NSV Liidu karikavõistlused 1984., 1985. ja 1986. aastal.
Pärast sportlaskarjääri lõppu töötab advokaadina.
Cherokee maakond (Georgia)
Ajalugu
Maakond moodustati 1831. aastal.
Rahvastik
Elanike arv oli 2010. aasta rahvaloenduse järgi 214 346.
Rahvaarvu muutus (hinnanguline 1. juuli seisuga) :
Boriss Sandratski
Boriss (Boris) Sandratski (pseudonüüm; kodanikunimega Boriss (Boris) Roitblat; sündinud 22. novembril 1953 Berdõtšivis Ukrainas) on vene proosa- ja näitekirjanik ja ajakirjanik.
Boriss Sandratski sündis Ukrainas Berdõtšivis.
Ta lõpetas Tallinna merekooli. Ta tegi Eesti NSV ajal mitmele Eestis ilmunud ajalehele kaastööd.
Montérégie
Montérégie on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluvad keskused asuvad Longueuilis, McMasterville'is ja Salaberry-de-Valleyfieldis.
pisi|vasakul|Montérégie kaardil
Jeffersoni maakond (Ohio)
Maakonna halduskeskus ja suurim linn on Steubenville.
Maakonna pindala on 1064 km², millest 7 km² moodustab veepindala.
Elanike arv oli 2010. aasta rahvaloenduse järgi 69 709. 2000. aastal oli elanikke 73 894.
Ajalugu
Jeffersoni maakond moodustati 29. juulil 1797 Washingtoni maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.
Tallinna Armeenia Rahvusselts
Tallinna Armeenia Rahvusselts on Eesti armeenlaste organisatsioon. Organisatsiooni kontor asub Tallinnas aadressil Kuninga tänav 4. Organisatsiooni juhatuse esimees on Artem Davidjants.
Organisatsioon asutati 2. oktoobril 1997.
Organisatsiooni eestvedamisel oli eetris raadiosaade "Tsitsernak" ('Pääsuke').
Rogovka
Rogovka (vanasti ka Nautrēni) on küla (vidējciems) Lätis Rēzekne piirkonnas. Nautrēni valla halduskeskus.
Rogovkas asuvad Nautrēni keskkool, spordisaal-kultuurimaja, raamatukogu, koduloomuuseum ja postkontor. Koolimajas tegutsevad ka Juris Soikansi nimelise kunstikooli filiaal ja Latgale kultuuriloo ning latgali keele metoodikakeskus.
Rogovkas asub gooti stiilis katoliku kirik. Kunagi asus seal ka õigeusu kirik, mis on viidud üle Läti Vabaõhumuuseumi.
Küla on kujunenud kiriku juurde. Aastal 1819 rajas Zaļmuiža mõis kiriku sissesõidutee juurde kõrtsi, sinna rajati ka teisi majapidamishooneid. Paik kujunes kaubitsemiskohaks, mis sai küla staatuse ametlikult aastal 1925. Nõukogude perioodil oli Rogovka Nautrēni sovhoosi keskasulaks.
FK Nevėžis
Futbolo klubas Nevėžis (ka Nevėžis Kėdainiai) on Leedu jalgpalliklubi, mis tegutseb Kėdainiais.
Ajalugu
Klubi loodi 1962 (FK Nevėžis).
Žarėnai vald
Žarėnai vald (leedu keeles Žarėnų seniūnija) on 2. järgu haldusüksus (vald) Leedus Telšiai rajooni territooriumil.
Valla pindala on 100 km². 2011. aasta seisuga elas seal 1013 inimest. Valla keskuseks on Žarėnai alev (2011. aastal oli seal 499 elanikku). Vallamaja aadress on Varnių g. 1. Vallavanem on Pranas Lukošius. .
Vassili Košetškin
Vassili Vladimirovitš Košetškin (vene keeles Василий Владимирович Кошечкин; sündinud 27. märtsil 1983 Togliattis) on Venemaa jäähokimängija (väravavaht). Ta mängib KHL-i klubis Magnitogorski Metallurg.
2002. aastal valiti ta NHL-i draft'is Tampa Bay Lightningi poolt 233. valikuna.
Košetškin alustas profikarjääri hooajal 2003–04 Venemaa kõrgliiga klubis Togliatti Lada, kuhu ta jäi kuni hooaja 2009–10 teise pooleni. Hooaja 2009–10 teise poole veetis ta Magnitogorski Metallurgis. Pärast seda mängis ta kolm hooaega Tšerepovetsi Severstali ridades. Magnitogorski Metallurgis mängib ta taas alates hooajast 2013–14. Hooaegadel 2013–14 ja 2015–16 on ta klubiga võitnud Gagarini karika. Hooajal 2016–17 valiti ta KHL-i väljalangemismängude väärtuslikemaks mängijaks. Hooaegadel 2013–14 ja 2016–17 valiti ta KHL-i hooaja parimaks väravavahiks.
Venemaa jäähokikoondise koosseisus tuli ta 2009. aastal maailmameistriks. 2018. aasta taliolümpiamängudel tuli ta Venemaa olümpiakoondisega olümpiavõitjaks. Košetškin valiti olümpiaturniiri sümboolsesse koosseisu.
Pauliņi
Pauliņi on küla (mazciems) Lätis Alūksne piirkonnas Ziemeri vallas.
Pauliņi asub valla lõunaosas merepinnast 188 meetri kõrgusel Alūksne järve kaldal. Küla asub valla keskusest Māriņkalnsist 10, piirkonna keskusest Alūksnest 3 ja Riiast 206 kilomeetri kaugusel. Seal asub Pauliņi bussipeatus.
Külas kasvav Pauliņi remmelgas on võetud looduskaitse alla.
Aastal 2007 oli külas 5 elanikku.
Oks (perekonnanimi)
Oks on eesti perekonnanimi.
2022. aasta 1. jaanuari seisuga oli Eestis perekonnanimi Oks 352 inimesel: 178 mehel ja 174 naisel. Perekonnanimede levikult oli Oks meeste puhul 360. ja naiste puhul 416. kohal. Levinuim oli see Lääne maakonnas, kus sellenimelisi oli maakonna 10 000 elaniku kohta 7,83.
Boris (Tarnovo prints)
Boris (praegune ametlik nimi bulgaaria keeles Борис Сакскобургготски, hispaania keeles Boris Sajonia-Coburgo-Gotha; sündinud 12. oktoobril 1997 Madridis), Bulgaaria kuningliku perekonna liige, Bulgaaria prints, Saksi hertsog, alates 7. aprillist 2015 Tarnovo prints.
Prints Kardami (2. detsember 1962 Madrid – 7. aprill 2015 Madrid) ja tema abikaasa Miriam de Ungría y Lópeze (sündinud 2. septembril 1962 Madridis, abiellunud 11. juulil 1996 samas) vanem poeg. Alates isa surmast oma vanaisa, kuningas Simeon II pärija.
Spaleer
Spaleer (inglise keeles espalier, hääldus es-pal-yer või es-pal-yay) on vana aianduskultuurne tehnika, kus üritatakse puitunud taime painutada lapikult (kahe dimensiooniliselt) kindlale raamile. Taimed on tavaliselt paigutatud erinevate mustritega kas seinale, aiale või postide vahele.
Spaleer ei ole ainult lehtdekoratiivne, vaid ka väga praktiline aedades, kus on vähe ruumi aga soovitakse meelepärast viljapuud kasvatada või luua õhuke, kuid kõrge hekk.
Ajalugu
Sõna espalier on prantsuspärane (sama kasutatakse ka inglise keeles), see tuleb itaaliakeelsest sõnast espalliera, mis tähendab kohta, kuhu oma õlga toetada.
Esimesed tähelepanekud on pärit Vana-Egiptusest, kus hauakambritest on leitud jooniseid, mis viitavad puude kasvatamisele sarnases stiilis (põhiliselt viigimarju). Laialdasemalt on tuntud, et spaleeri tehnika kujunes välja hoopis 16ndal sajandil Vana- Roomas, kus sooviti lossiaedades kasvatada eksootilisi vilju ning katta kivist seinu, selleks suunati taimed vastu päiksepoolsemat seina. Nii kasvades sai terve taim ühtlaselt päikest ja oli võimalik kasvatada ka selliseid taimi, mille viljad muidu külmas kliimas ei valmiks. Hilisem ja meile tuntum erinevate mustritega hekk kujunes välja umbes keskajal. Viinamarjaistandused on seda tehnikat juba sadu, kui mitte tuhandeid aastaid kasutanud.
Kasvatamine
Spaleerpuude kujundus hakkab pihta juba puukoolis, kui istikud on alles noored ja väiksed. Kui aga osta noored puud, mille oksad on painduvad, saab ka ise soovitud spaleerpuud kujundama hakata. Taim tuleks istutada võimalikult seina või aia äärde, taimede vahe peaks olenevalt puust ja soovitud mustrist olema 3–5 meetrit, siis on võradel ruumi kasvada. Esimestel aastatel on soovitatav kasutada tugesid, nii saab taime paremini vormida. Kui oksad on juba tugevad ja soovitud muster käes, pole tugede kasutamine enam vajalik. Peale paari aastat piisab ainult 1–2 korda aastas piiramisest (parim on piirata siis, kui lehti pole). Eesti kliimasse sobivad kõige paremini pärn, (ilu)õunapuu, pirnipuu ja maguskirss; lisaks võib spaleeris kasvatada ka pihlakat, pooppuud, tamme ja hobukastanit. Soojemas ja tuulevaikses kohas on võimalik ka mõnda eksootilisemat vilja kasvatada. Kindlasti ei tohiks peljata pügamist, kõik mitte sobivad oksad võib ära lõigata.
Riigi Õhukaitseliidu president
Riigi Õhukaitseliidu president (RLB-Präsident, Reichsluftschutzbund Präsident või Präsident der RLB), Riigi Õhukaitseliidu juht ja kõrgeim auaste, võrdus kindralfeldmarssalile.
Riigi Õhukaitseliidu presidendid olid:
Admiral Essen
pisi| Laev pardanumbriga 490, mis omistati 2017, Türgis Admiral Essen on 2016. aasta 7. juunil teenistusse võetud Venemaa mereväe fregatt, osa Musta mere laevastikust. Laev on saanud nime I maailmasõja ajal keiserlikku Balti laevastikku juhtinud admiral Nikolai von Esseni järgi.
Viited
pisi|Laev 2016. aasta juulis vana pardanumbriga 751
Adalbert Philipp Cammerer
Adalbert Philipp Cammerer (25. juuni 1786 Bamberg, Saksamaa – 15. juuli 1848 Riia) oli saksa luuletaja ja prosaist.
Ta õpetas Tallinnas, Riias ja Jēkabpilsis.
Vana-Pääsküla
Vana-Pääsküla on Pääsküla vanim osa, mis asub Pääsküla jõe juures. Varem oli seal Pääsküla küla, mida on mainitud juba "Taani hindamisraamatus".
Tänapäeval on Vana-Pääsküla üks Pääsküla asumi allasumitest. Pääsküla asum omakorda kuulub Tallinna linna Nõmme linnaosa koosseisu.
Ajaloolistest objektidest on Vana-Pääskülas säilinud vana maanteesild üle Pääsküla jõe.
Endise Peeter Suure Merekindluse kindlusraudtee raudteesilla kohal paikneb nüüd kergliiklustee sild üle Pääsküla jõe.
Leisele
Leisele (vanemas kirjapildis Leysele) on hollandikeelne osavald ja küla Belgias Flandria piirkonnas Lääne-Flandria provintsis Veurne ringkonnas Alveringemi vallas.
Vana-Pääsküla
Lõuna pool Pääsküla jõge paiknevad küla maad on nüüdseks saanud Laagri asula ja osa jõest põhja poole jäävaid maid on Tallinna linna Nõmme linnaosa Pääsküla asumi Laagri allasumi paiknemise kohaks.
Leisele
Prantsusmaa piiri ääres asuv Leisele on alates 1977. aastast Alveringemi osavald.
Hilis-gooti stiilis Sint Martinuskerk püstitati umbes aastal 1500. Pärast tulekahjusid (1583, 1908) on kirik selle praegusel kujul taastatud aastatel 1909–1910.
Clarke'i maakond (Georgia)
Clarke'i maakond (Clarke County) on maakond Ameerika Ühendriikides Georgia osariigis.
Maakonna halduskeskus on Athens.
Rahvastik
Elanike arv oli 2010. aasta rahvaloenduse järgi 116 714.
Rahvaarvu muutus (hinnanguline 1. juuli seisuga) :
Messier 14
Messier 14 (ka M14 ja NGC 6402) on kerasparv, mis asub Maokandja tähtkujus.
Parve avastas 1764. aastal Charles Messier, kes lisas selle oma kataloogi. Parv asub umbes 30 000 valgusaasta kaugusel ja sisaldab üle 150 000 tähe. Parve tähesuurus on 7,6 ja see on binokliga lihtsasti vaadeldav. M14 koguheledus on umbes 400 000 korda suurem kui Päikesel, mis tähendab, et parve absoluutne tähesuurus on –9,12. Parve diameeter on umbes 100 valgusaastat.
Nautrēni vald
Nautrēni vald (läti keeles Nautrēnu pagasts) on vald Lätis Rēzekne piirkonnas. Vald piirneb sama piirkonna Gaigalava, Stružāni, Dricāni ja Ilzeskalnsi vallaga, Balvi piirkonna Krišjāņi vallaga ning Ludza piirkonna Mežvidi ja Salnava vallaga.
Valla pindala on 157 km². 2011. aastal oli seal 1189 elanikku, 2021. aasta seisuga elas seal 961 inimest. Valla halduskeskus on Rogovka küla. Vallavanem on Līvija Plavinska.
Ajalugu
XVI sajandil mainitakse Rēzekne staarostkonna revisjoniprotokollis paika Neuterschen, hiljem aga poolapärast Nauteranski valda.
Aastal 1861 loodi Zaļmuiža mõisa maadele Zaļmuiža vald. Zaļmuiža oli ka algselt valla keskuseks. Aastal 1874 nõudis sealne mõisnik, et talunikud kirjutaks alla servituudiõigustest loobumise aktile, mis oleks keelanud neil oma loomi mõisa maadel karjatada. talunike õiguste eest astus välja Pīters Miglinīks. Esimese astme kohtus talunikud kaotasid, kuid Vitebski kubermangu kohus andis õige neile, mistõttu mõisniku sugulane Modests Rozenšilds - Paulins kaotas oma Ludza maakonna aadelkonna juhi positsiooni.
Valla rahvas osales aktiivselt 1905. aasta revolutsioonis. Ülestõusu peamiseks ajendiks oli viinapõletamismonopol, mis oli riigile suur tuluallikas, aga tõi kaasa rahva vaesumise. Põletati maha Mežvidi mõisa eluhooned ja Zaļmuiža mõisa tootmishooned.
Tim Tscharnke
pisi|Tim Tscharnke Tim Tscharnke (sündinud 13. detsembril 1989 Weißenfelsis) on endine Saksamaa murdmaasuusataja.
2010. aasta taliolümpiamängudel Vancouveris sai Tscharnke sprinditeate vabasõidus koos Axel Teichmanniga hõbemedali.
Elda pank
pisi|Elda pank (august 2016) pisi|püsti|Elda pank. Silmapiiril paistab [[Vilsandi tuletorn]]
Nautrēni vald
Ajalugu
Muinsusmälestistest on riikliku kaitse all Rogovka katoliku kiriku orel, Salenieki muinaskalmed, Smiltaine muinaskalmed, Brižagala muinaskalmed ehk Sõjahauad, Mazpujāti muinaskalmed ehk Kivisüli ja Rasnupļi (ka Opinki või Žogotase) linnamägi. Kohaliku kaitse all on Lielpujāti muinaskalmed.
Eugen Soonvald
Eugen Soonvald (18. oktoober 1912 Tartu – 16. veebruar 1994 Tallinn) oli eesti mehaanikainsener, pedagoog, ekskavaatorite tootmise algataja Eestis, freesturbakogumismasinate ja maaparandusekskavaatorite peakonstruktor.
Nautrēni vald
Loodus
Vald asub Ida-Läti madalikul, lõunaosa jääb Latgale kõrgusikule. Kõrgeim koht on Pujati mägi (181,3 m). Suurim jõgi on Iča. Suurim järv on Pujati järv (36,6 ha). Metsade all on 2310 ha maad.
Eugen Soonvald
Ta lõpetas 1931. aastal Tallinna Reaalkooli, õppis 1934-1936 Tartu Ülikoolis ja lõpetas 1940. aastal Tallinna Polütehnilise Instituudi (TPI) ehitus- ja mehaanikateaduskonna masinaehituse erialal. Õpetas aastatel 1936–1941 Tartu Ülikoolis ja 1945–1973 TPI-s, olles kuni 1947. aastani assistent, aastatel 1947–1951 dotsent ja masinaehituse kateedri juhataja, 1947–1958 masinaehituse teaduskonna dekaan ning 1958–1968 dotsent ja autotranspordi kateedri juhataja.
Teise maailmasõja ajal töötas Soonvald Uuralis evakuatsioonitöödel, aidates ida poole evakueeritud tootmisettevõtete käivitamisel ning õpetades Sverdlovski ülikoolides ja NSV Liidu Teaduste Akadeemia Uurali filiaalis. Aastatel 1944–1945 täitis ta ENSV põlevkivi- ja keemiatööstuse rahvakomissari asetäitja kohustusi. Õpetades TPI-s, osales ta koos kolleegide ja tootjatega freesturbakogumismasina väljatöötamises, konstrueerimises ja rakendamises, mille eest pälvis ta 1950. aastal Stalini preemia. 1950.–1960. aastate vahetusel täitis ta Tallinna Ekskavaatoritehase Eriprojekteerimisbüroo peainseneri ülesandeid. Alates 1957. aastast toodeti tehases mudelit ETN-142 ja 1960. aastast ETN-171 (mis sai aluseks kõigile tulevastele mudelitele), mille väljatöötamisel osalesid aktiivselt Soonvaldi juhendatud TPI masinaehituse teaduskonna tudengid, mistõttu peetakse Soonvaldi Eesti ekskavaatoriehituse isaks. Aastatel 1973–1988 töötas ta EKE Projektis peaspetsialistina. Tal on mitmeid patente masinaehituse valdkonnas.
Soonvald suri 16. veebruaril 1994 Tallinnas ja ta maeti 22. veebruaril 1994 Rahumäe kalmistule.
Nautrēni vald
Loodus
Looduskaitse all on Vārpase pärn, Žikari pärn, Zaļmuiža pargi pärn, Zaļmuiža hõbehaab, Zaļmuiža park, Ezermala pärn, Rasnupļi kalmistu pärn ja Žogotase vene kalmistu mänd, lisaks kasvab vallas neli nimetut põlispuud.
Asustus
Aastal 2011 elas vallas 1143 lätlast, 31 venelast, 2 valgevenelast, 4 ukrainlast, 5 poolakat ja 2 leedulast. Aastal 2000 elas vallas 1643 inimest, nende seas oli 5694 lätlast, 134 venelast, 3 valgevenelast, 4 ukrainlast, 4 poolakat ja 2 leedulast. Aastal 1925 elas vallas 5871 inimest, nende seas oli 1582 lätlast, 134 venelast, 9 poolakat, 11 juuti, 4 sakslast ja 7 leedulast. Aastal 1930 elas vallas 6042 inimest, nende seas oli 5840 lätlast, 112 venelast, 48 valgevenelast, 5 poolakat, 26 juuti, 4 sakslast, 2 leedulast ja 1 eestlane.
Tim Tscharnke
Maailmakarikavõistlustel
Tim Tscharnke osales karjääri jooksul individuaalarvestuses osalenud 116 maailma karikavõistluste etapil ja jõudis esikolmikusse kahel korral, neist mõlemal korral ta võitis.
Elda pank
Elda pank on pank Saare maakonnas Saaremaa vallas Atla külas Atla poolsaarel. Pank jääb Vilsandi rahvuspargi alale. Panga kõrgus on 1,8 m.
Nautrēni vald
Asustus
Valla keskus Rogovka on staatusega vidējciems ja aastal 2022 oli seal 237 elanikku. Teine sama staatusega küla on Rasnupļi 112 elanikuga aastal 2022. Ülejäänud külad on staatusega skrajciems: Bierzinīki 6 elanikuga aastal 2022, Bilinski 2 elanikuga aastal 2022, Bliseņi 36 elanikuga aastal 2022, Brožgola 4 elanikuga aastal 2022, Caunīši 2 elanikuga aastal 2022, Cepleiši, Cisovka 1 elanikuga aastal 2022, Ciukori 7 elanikuga aastal 2022, Čakši 5 elanikuga aastal 2022, Čornie 1 elanikuga aastal 2022, Daukste 4 elanikuga aastal 2022, Dekteri 79 elanikuga aastal 2022, Desetnīki 9 elanikuga aastal 2022, Drikaškas 4 elanikuga aastal 2022, Gabri 3 elanikuga aastal 2022, Gleizdova 15 elanikuga aastal 2022, Gļaudas 5 elanikuga aastal 2022, Goldadiervīši, Īvulāni 9 elanikuga aastal 2022, Jaškas 3 elanikuga aastal 2022, Jaudzemi 1 elanikuga aastal 2022, Jūrdži 3 elanikuga aastal 2022, Kapiņi 6 elanikuga aastal 2022, Koneitis 6 elanikuga aastal 2022, Korklinīki 2 elanikuga aastal 2022, Kristiņkas 26 elanikuga aastal 2022, Kucines 15 elanikuga aastal 2022, Laigolova 5 elanikuga aastal 2022, Laizani 29 elanikuga aastal 2022, Leškas 3 elanikuga aastal 2022, Livzinīki 8 elanikuga aastal 2022, Lozdas 10 elanikuga aastal 2022, Maigļi 11 elanikuga aastal 2022, Mazuri 2 elanikuga aastal 2022, Meikaļi 11 elanikuga aastal 2022, Miglinīki 22 elanikuga aastal 2022, Mikitāni 4 elanikuga aastal 2022, Miurinīki 3 elanikuga aastal 2022, Obrumāni 2 elanikuga aastal 2022, Oļhovka 4 elanikuga aastal 2022, Opiņki 6 elanikuga aastal 2022, Pirmās Drankas 5 elanikuga aastal 2022, Otrās Drankas 1 elanikuga aastal 2019, Piļnīki 2 elanikuga aastal 2022, Pintāni 15 elanikuga aastal 2022, Pujati 8 elanikuga aastal 2022, Putrāni 3 elanikuga aastal 2022, Pūramola 11 elanikuga aastal 2022, Rancāni 28 elanikuga aastal 2022, Razgaļi 7 elanikuga aastal 2022, Rejeņas 3 elanikuga aastal 2022, Ruduki 2 elanikuga aastal 2022, Rudukova, Rūbežnīki, Salinīki 7 elanikuga aastal 2022, Sārņi 10 elanikuga aastal 2022, Saukāni 1 elanikuga aastal 2022, Sila mājas 2 elanikuga aastal 2022, Smiļktines 6 elanikuga aastal 2022, Sosiņi 7 elanikuga aastal, Stropicas 1 elanikuga aastal 2020, Svikļi 7 elanikuga aastal 2022, Šķesteri 3 elanikuga aastal 2022, Zaļmuiža 42 elanikuga aastal 2022, Znūteņi 10 elanikuga aastal 2022, Zuši 20 elanikuga aastal, Žogotas 25 elanikuga aastal 2022, Upeitnīki 4 elanikuga aastal 2022, Ūzuļnīki, Vilkadūbīši ja Viļumi 3 elanikuga aastal 2022.
Ülejäänud valla elanikud elasid külade koosseisu mitte kuuluvates taludes.
Elda pank
Pangal paljanduvad Rootsiküla lademe Kuusnõmme kihid.
Riho Leppoja
Riho Leppoja (sündinud 27. juunil 1953 Türil) on eesti koorijuht ja muusikapedagoog.
Aastatel 1980–1982 oli Riho Leppoja Tartu Ülikooli Kammerkoori dirigent. 1983. aastal kutsus ta kokku Tartu Noortekoori ning tegutses selle koori peadirigendina 2019. aastani.
Ta on tegutsenud ka kultuurikorraldajana, juhtides muu hulgas nt Tiigi Seltsimaja.
Riho Leppoja on dirigeerinud 1993. ja 1997. aasta noorte laulupeol ning oli 2014. aastal Tartu laulupeo kunstiline juht ja peakorraldaja.